“ศบค.” เผยชายไทยกลับจากคูเวต ติด “โควิด” 1 ราย รวมป่วยสะสม 3,102 คน ไร้เสียชีวิตเพิ่ม!
"ศบค." เผยชายไทยกลับจากคูเวต ติด "โควิด" 1 ราย รวมป่วยสะสม 3,102 คน ไร้เสียชีวิตเพิ่ม!
"ศบค." เผยชายไทยกลับจากคูเวต ติด "โควิด" 1 ราย รวมป่วยสะสม 3,102 คน ไร้เสียชีวิตเพิ่ม!
5 มิ.ย. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 5 มิ.ย.63 เมื่อเวลา 11.30 น.ที่ผ่านมา ที่ทำเนียบรัฐบาล
โดยระบุว่า พบผู้ติดเชื้อโควิด-19 เพิ่ม 1 ราย เดินทางกลับจากคูเวต และเข้าพัก State Quarantine รวมผู้ป่วยยืนยันสะสม 3,102 ราย รักษาหายเพิ่ม 3 ราย รักษาหายแล้ว 2,971 ราย ยังรักษาอยู่ 73 ราย ไม่มีผู้เสียชีวิต ยอดผู้เสียชีวิต คงที่ 58 ราย
สำหรับผู้ติดเชื้อโควิด-19 รายใหม่ เป็นชายไทยอายุ 45 ปี อาชีพรับจ้างทำงานที่แคมป์ของโรงงาน เดินทางกลับจากคูเวต ถึงไทยเมื่อวันที่ 24 พ.ค. และเข้าพัก State Quarantine ที่กรุงเทพฯ ตรวจครั้งที่ 1 วันที่ 26 พ.ค. ไม่พบเชื้อ ตรวจครั้งที่ 2 วันที่ 3 มิ.ย. พบเชื้อ โดยผู้ป่วยไม่มีอาการ ขณะนี้เข้ารับการรักษาที่รพ.ในกรุงเทพฯ